Cosby-saak gaan voort | Maroela Media
Cosby-saak gaan voort
Bill Cosby tydens die voorverhoor op 7 Julie 2016 in Norristown, Philadelphia (Foto: Michael Bryant/Philadelphia Inquirer via AP, Pool)
Die saak van klagtes oor seksuele aanranding teen Bill Cosby gaan voort, het 'n regter Donderdag gelas.
Die regter het die akteur se prokureurs se jongste versoek, om die saak uit te gooi, van die hand gewys.
"Ons gaan nou voort met die saak en sal poog om geregtigheid te laat geskied," het staatsaanklaer Kevin Steele gesê.
Prokureurs wat die komediant verdedig, het aangevoer 'n besluit, dat die beweerde slagoffer nie tydens die saak hoef te getuig nie, ontneem Cosby van die reg om getuienis teen hom in die hof te konfronteer.
'n Regter het egter gelas die besluit was "heeltemal behoorlik", volgens die Philadelphia Inquirer.
Cosby se prokureurs het die besluit as "'n onregverdige oortreding van sy regte" beskryf. "'n Man wat so baie vir soveel mense gegee het, se grondwetlike regte word vertrap," het sy prokureurs in 'n verklaring gesê.
Cosby het die verhoor in Norristown, Pennsylvania, bygewoon, maar nie gepraat nie.
Dit is sy tweede hofverskyning in die saak. Hy staan tereg op aanklag dat hy 'n vriendin, Andrea Constand, in 2004 by sy huis in Philadelphia bedwelm en seksueel aangerand het. Hy staan tereg op drie aanklagte van aanranding en kan tot 10 jaar tronkstraf gevonnis word, indien hy skuldig bevind word.
Talle vroue het die 78-jarige multi-miljoenêr vermaaklikheidster daarvan beskuldig dat hy hulle oor 'n paar dekades bedwelm en seksueel aangerand het.
Meeste van die bewerings val egter buite die venster vir vervolging. Verskeie siviele sake is nog hangende, maar Constand se beskuldigings is die enigste wat tot strafregtelike aanklagte gelei het.
'n Hofdatum is nog nie bepaal nie.
Bill Cosby tydens die voorverhoor op 7 Julie 2016 in Norristown, Philadelphia (Foto: AP Photo/Matt Rourke)
Optog na Mugabe se huis is 'hoogverraad'
Die wêreld in foto's – 8 Julie 2016
Sien Cosby loop met 'n kierie en iemand hou sy arm vas om hom te ondersteun. Siestog, oud en gedaan en nou word hy hof toe gesleep oor iets wat hy NOOOOOOIT gedoen het nie.